Document ID: /roh_data/filtered/swiss_laws_in_ROHinterleaved.jsonl.gz/35928

This text was translated from FR into Rumantsch Grischun.

La procédure d’accès aux documents officiels n’est pas soumise au paiement d’un émolument. À titre exceptionnel, l’autorité peut percevoir un émolument lorsque la demande d’accès nécessite un surcroît important de travail de sa part. Le Conseil fédéral règle les modalités et fixe le tarif des émoluments en fonction des frais effectifs. L’autorité informe le requérant au préalable si elle envisage de prélever un émolument, et lui en communique le montant. Les procédures de médiation (art. 13) et de décision (art. 15) ne sont en aucun cas soumises au paiement d’un émolument. La remise de rapports, de brochures ou d’autres imprimés et supports d’information, peut, dans tous les cas, être subordonnée au paiement d’un émolument. Nouvelle teneur selon le ch. I de la LF du 30 sept. 2022, en vigueur depuis le 1 nov. 2023 (RO 2023 584; FF 2020 8337, 9369). Nouvelle teneur selon le ch. I de la LF du 30 sept. 2022, en vigueur depuis le 1 nov. 2023 (RO 2023 584; FF 2020 8337, 9369). Nouvelle teneur selon le ch. I de la LF du 30 sept. 2022, en vigueur depuis le 1 nov. 2023 (RO 2023 584; FF 2020 8337, 9369). Nouvelle teneur selon le ch. I de la LF du 30 sept. 2022, en vigueur depuis le 1 nov. 2023 (RO 2023 584; FF 2020 8337, 9369).

En proceduras per l’access a documents uffizials na vegnan incassadas naginas taxas. Excepziunalmain pon vegnir incassadas taxas, sche l’elavuraziun d’ina dumonda d’access chaschuna spezialmain blera lavur per l’autoritad. Il Cussegl federal regla ils detagls e fixescha la tariffa da taxas per la lavur impundida. L’autoritad infurmescha ordavant il petent davart l’intenziun d’incassar ina taxa sco er davart l’autezza da questa taxa. En proceduras da mediaziun (art. 13) ed en proceduras per decretar ina disposiziun (art. 15) na vegnan mai incassadas taxas. Per consegnar rapports, broschuras u auters stampats e purtaders d’infurmaziuns po en mintga cas vegnir incassada ina taxa. Versiun tenor la cifra I da la LF dals 30 da sett. 2022, en vigur dapi il 1. da nov. 2023 (AS 2023 584; BBl 2020 8337, 9369). Versiun tenor la cifra I da la LF dals 30 da sett. 2022, en vigur dapi il 1. da nov. 2023 (AS 2023 584; BBl 2020 8337, 9369). Versiun tenor la cifra I da la LF dals 30 da sett. 2022, en vigur dapi il 1. da nov. 2023 (AS 2023 584; BBl 2020 8337, 9369). Versiun tenor la cifra I da la LF dals 30 da sett. 2022, en vigur dapi il 1. da nov. 2023 (AS 2023 584; BBl 2020 8337, 9369).